Ikt. sz.: 12.055- /2015

**ELŐTERJESZTÉS**

A Gazdasági és Városstratégiai Bizottság

2015. február 23-i ülésére

**Javaslat**

**a KEOP-2014-4.10.0/N /14-2014-0377 azonosítószámú „Fotovoltaikus rendszerek kialakítása Szombathely Város intézményein” című pályázat megvalósításával kapcsolatos döntések meghozatalára**

Szombathely Megyei Jogú Város Közgyűlése 2014. június 19-i ülésén a 339/2014. (VI.19.) Kgy. számú határozatával a döntött arról, hogy a KEOP-2014-4.10.0/N számú „Fotovoltaikus rendszerek kialakítása” című pályázat esetében megvizsgálja a pályázat beadásának lehetőségét és pályázatot nyújt be önkormányzati intézmények vonatkozásában.

Előzetes szakértői vizsgálat és javaslat alapján a Bercsényi Miklós Általános Iskola és a Váci Mihály Általános Iskola vonatkozásában javasolt a pályázat benyújtása.

A Közgyűlés határozatában felhatalmazta a Városfejlesztési, Üzemeltetési és Környezetvédelmi Bizottságot, hogy amennyiben pályázat beadására kerülhet sor, úgy a bizottság a pályázat benyújtásáról és annak pályázati felhívásnak megfelelő műszaki tartalmáról döntsön. Továbbá saját forrás felmerülése esetén felhatalmazta a bizottságot, hogy az Önkormányzat 2014. évi költségvetéséről szóló 5/2014. (III.5.) önkormányzati rendelet 10.§. (9) bekezdésében foglaltak szerint a „2014-2020 évekre szóló projektek előkészítése” sor terhére a fedezet biztosításáról döntsön.

A Közgyűlés Városfejlesztési, Üzemeltetési és Környezetvédelmi Bizottsága a 119/2014. (VIII.27.) sz. Vfejl. Üzemelt. és Körny. Véd. Biz. határozatában döntött arról, hogy a KEOP-2014-4.10.0/N azonosítószámú pályázati kiírásra a Bercsényi Miklós Általános Iskola (9700 Szombathely, Bercsényi Miklós utca 1.) és a Váci Mihály Általános Iskola (9700 Szombathely, Váci Mihály utca 11.) vonatkozásában pályázatot nyújtson be, bruttó 43.319.650 Ft összegű pályázati támogatás elnyerésére.

Az Új Széchenyi Terv Környezet és Energia Operatív Program rendszeréhez a két intézményre bruttó 43.319.650 Ft összegben - 100%-os intenzitással – benyújtott, pályázat befogadására 2014. augusztus 29-én került sor.

2014. december 29-én megjelent a Környezet és Energia Operatív Program 4. prioritásának módosításáról szóló 1841/2014. (XII.29.) Korm. határozat. A határozat 2. pontja értelmében, ha a projekt beruházási igénye meghaladja a nettó 500.000Ft/kW fajlagos mértéket, a megítélt támogatási összeg és a projekt tervezett összköltsége között keletkezett különbséget a támogatást igénylőknek kell biztosítani.

A KEOP-4.10.0/N/14-2014-0377 azonosítószámú pályázat tartalmi ellenőrzését követően 2015. január 28-án az Irányító Hatóság vezetője 37.350.966Ft összegű támogatásra érdemesnek ítélte a pályázatot, a pályázatban megjelölt műszaki tartalom megvalósítási kötelezettsége mellett.

Tekintettel arra, hogy a projekt beruházási igénye 579.900Ft/kW, Szombathely Megyei Jogú Város Önkormányzatának nyilatkoznia szükséges a pályázat megvalósításához szükséges bruttó 6 MFt-os önkormányzati fedezet biztosításáról. A nyilatkozat a Támogatói Okirat kibocsátásának elengedhetetlen feltétele.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. február „ ”

 /: Szakály Szabolcs :/

HATÁROZATI JAVASLAT

**…/2015. (II. 23.) sz. Gazdasági és Városstratégiai Bizottsági határozat**

Szombathely Megyei Jogú Város Gazdasági és Városstratégiai Bizottsága a „Javaslat a KEOP-2014-4.10.0/N/14-2014-0377 azonosítószámú Fotovoltaikus rendszerek kialakítása Szombathely Város intézményein című pályázat megvalósításával kapcsolatos döntések meghozatalára”című előterjesztést megtárgyalta, és a következő döntéseket hozta:

1. Szombathely Megyei Jogú Város Gazdasági és Városstratégiai Bizottsága felkéri a Polgármestert, hogy a KEOP-2014-4.10.0/N/14-2014-0377 azonosítószámú „Fotovoltaikus rendszerek kialakítása Szombathely Város intézményein” című pályázat szerinti kötelezően megvalósítandó műszaki tartalom megvalósításához szükséges bruttó 6 millió Ft önkormányzati önerőt a „2014-2020 évekre szóló projektek előkészítése” soron lévő maradvány összeg terhére biztosítsa.
2. Szombathely Megyei Jogú Város Gazdasági és Városstratégiai Bizottsága felhatalmazza a polgármestert a Támogatói Okirat kibocsátásához szükséges dokumentumok aláírására.

**Felelősök:** Szakály Szabolcs osztályvezető, Városfejlesztési és Projekt Kabinet

a 2. pont esetében: Stéger Gábor, a Közgazdasági és Adó Osztály Osztály vezetője

**Határidő:** 1. és 2. pont esetében azonnal